
Мақсаты
Жаңадан келген ата-аналармен танысу, сенімді қарым-қатынас орнату, отбасы мен балабақша арасындағы ынтымақтастықты нығайту, балалардың балабақшаға бейімделуі туралы ақпарат беру және ата-аналардың ұсыныс-пікірлерін тыңдау.
Міндеттері
· Ата-аналармен өзара танысу және жағымды психологиялық ахуал қалыптастыру;
· Балабақшаның жұмыс бағытымен таныстыру;
· Баланың балабақшаға бейімделу ерекшеліктері туралы түсіндіру;
· Ата-аналардың сұрақтарына жауап беру;
· Ата-ана, тәрбиеші және психолог арасындағы ынтымақтастықты нығайту.

Қажетті құралдар
· Презентация;
· Таныстыру карточкалары;
· Маркерлер;
· А4 қағаздары;
· Психологиялық жадынамалар;
· Кері байланыс парақтары.

Дөңгелек үстел барысы
І. Кіріспе бөлім 
Педагог-психолог қатысушыларды жылы жүзбен қарсы алып, іс-шараның мақсаты мен жоспарымен таныстырады.
Кіріспе сөз:
Құрметті ата-аналар! Бүгінгі «Кел, танысайық!» атты дөңгелек үстелімізге қош келдіңіздер! Біздің ортақ мақсатымыз – балаларымыздың жан-жақты дамуына қолайлы жағдай жасау. Ол үшін ата-ана мен балабақша арасындағы өзара түсіністік пен сенімнің маңызы зор. Бүгін біз бір-бірімізбен жақынырақ танысып, пікір алмасып, алдағы бірлескен жұмыстарымыздың негізін қалаймыз.

ІІ. Танысу кезеңі
Әр ата-ана өзін таныстырады.
Таныстыру үлгісі:
· Аты-жөні;
· Баласының аты-жөні;
· Қай топқа келгені;
· Баласының жақсы көретін ісі;
· Балабақшадан күтетін үміті.
Бұл кезеңде ата-аналар еркін пікір алмасып, бір-бірімен танысады.

ІІІ. Негізгі бөлім (20–25 минут)
«Балабақша мен отбасы – бала тәрбиесінің қос қанаты»
Педагог-психолог келесі мәселелерге тоқталады:
· Баланың балабақшаға бейімделу кезеңі;
· Бейімделу кезіндегі қалыпты мінез-құлық ерекшеліктері;
· Баланы таңертең балабақшаға әкелудің дұрыс тәсілдері;
· Үйдегі психологиялық ахуалдың маңызы;
· Баланың эмоциялық жағдайын бақылау;
· Баланың жетістіктерін мадақтау және қолдау;
· Балабақша мен отбасының бірлескен жұмысының маңыздылығы.
Ата-аналар өз ойларымен бөлісіп, тәжірибе алмасады.

IV. Психологтың ұсыныстары
Ата-аналарға төмендегідей кеңестер беріледі:
· Баланы балабақшамен қорқытпау;
· Баламен күн сайын ашық сөйлесу;
· Баланың көңіл-күйіне назар аудару;
· Баланың жетістіктерін үнемі мадақтау;
· Баланың күн тәртібін сақтау;
· Баламен бірге кітап оқу, ойын ойнау;
· Тәрбиешімен тұрақты байланыста болу;
· Баланы басқа балалармен салыстырмау.

V. Сұрақ-жауап бөлімі 
Ата-аналар өздерін қызықтырған сұрақтарын қойып, психолог пен тәрбиешілерден жауап алады.
Қарастырылған сұрақтар:
· Баланың бейімделу мерзімі;
· Баланың тамақтануы;
· Ұйқы тәртібі;
· Баланың құрдастарымен қарым-қатынасы;
· Үйде қандай қолдау көрсету қажет екендігі.

VI. Қорытынды бөлім
Педагог-психолог кездесуді қорытындылап, барлық ата-аналарға белсенді қатысқандары үшін алғыс білдіреді.
Кездесу соңында ата-аналарға психологиялық жадынамалар таратылып, қажет болған жағдайда жеке кеңес алуға болатындығы ескертіледі.

Күтілетін нәтиже
· Ата-аналар бір-бірімен және балабақша ұжымымен танысады.
· Баланың бейімделу кезеңі туралы толық ақпарат алады.
· Балабақша мен отбасы арасындағы өзара ынтымақтастық нығаяды.
· Ата-аналардың психологиялық-педагогикалық сауаттылығы артады.

ХАТТАМА
Дөңгелек үстел хаттамасы
Тақырыбы: «Кел, танысайық!»
Өткізу күні: 04.10.2025ж
Өткізу орны: Балабақша
Өткізу формасы: Дөңгелек үстел
Жауапты: Педагог-психолог
Қатысушылар: Жаңадан келген тәрбиеленушілердің ата-аналары

Күн тәртібі
1. Қатысушылармен танысу.
2. Баланың балабақшаға бейімделуі туралы ақпарат беру.
3. Балабақша мен отбасының ынтымақтастығы туралы пікір алмасу.
4. Сұрақ-жауап.
5. Қорытынды.

Тыңдалды
Педагог-психолог «Кел, танысайық!» тақырыбында дөңгелек үстел өткізіп, ата-аналарды балабақша қызметімен, жұмыс тәртібімен және тәрбиелеу үдерісінің ерекшеліктерімен таныстырды. Сонымен қатар балалардың балабақшаға бейімделу кезеңі, ата-ананың қолдауы, отбасыдағы жағымды психологиялық ахуалдың маңызы жөнінде кеңінен түсіндірме жұмысы жүргізілді.

Сөйлегендер
Ата-аналар өздерін таныстырып, балалары туралы қысқаша мәлімет берді. Балалардың бейімделуі, күн тәртібі, тамақтануы, тәрбиелік жұмыстар және психологтың қызметі туралы сұрақтар қойып, өз пікірлерімен бөлісті.

Қаулы
1. Балабақша мен ата-ана арасындағы ынтымақтастықты жүйелі түрде жалғастыру.
2. Балалардың бейімделу кезеңінде ата-аналарға психологиялық қолдау көрсету.
3. Қажет болған жағдайда ата-аналарға жеке консультациялар ұйымдастыру.
4. Осындай танымдық кездесулерді тұрақты түрде өткізу.
Жауапты: Педагог-психолог Ж.Б.Турганбаева
Хатшы: А.А.Казбекова 
Күні: 04.11.2025ж

